נמל התעופה הבין-לאומי עדן

נמל התעופה הבין-לאומי עדן (בערבית: مطار عدن الدولي) הוא נמל תעופה בינלאומי בעיר עדן שבתימן. בנוסף לשימושו האזרחי שימש הנמל כבסיס אווירי של חילות אוויר שונים. בין השנים 1917–1967 שימש כנמל תעופה של חיל האוויר המלכותי הבריטי בשם RAF Khormaksar. במהלך שנות ה-70 וה-80 של המאה ה-20 שימש הנמל כבסיס אווירי של חיל האוויר הסובייטי, וגם כיום משתמש חיל האוויר התימני בנמל לצרכיו.

== היסטוריה ==
נמל התעופה הוקם על שדה תעופה ח'ורמקסאר ששימש את חיל האוויר המלכותי בין השנים 1917 ו-1967. במהלך שנות ה-70 וה-80 של המאה ה-20 שימש כבסיס של חיל האוויר הסובייטי. בין השנים 1971 ו-1996 תפקד נמל התעופה כנמל המרכזי של חברת התעופה התימנית אלימדה. זהו שדה התעופה השני בגודלו בתימן אחרי נמל התעופה הבינלאומי צנעא שבצנעא. בין השנים 1983–1985 הוקם בנמל טרמינל חדש עם קיבולת של מיליון נוסעים בשנה ובשנת 2000 הושלמה הבניה של מגדל פיקוח חדש ובבנייני מנהלה.

במהלך מלחמת האזרחים בתימן בעקבות השתלטות החות'ים על אזורים בתימן, העיר עדן ובכללה נמל התעופה הפכו לשדה קרב. בקרב על שדה התעופה אדן שהתרחש ב-19 במרץ 2015, הכוחות החות'ים ניסו לתקוף את נמל התעופה אך נהדפו בידי הכוחות הנאמנים לנשיא עבד רבו מנסור האדי. לאחר התקיפה פעילות נמל התעופה הופסקה למשך מספר חודשים בעקבות הפצצות של חיל האוויר הסעודי כחלק ממבצע סופה נחרצת.

ב-22 ביולי 2015, נמל התעופה הופעל מחדש ומטוס סיוע סעודי היה למטוס הראשון שנחת בעדן לאחר ארבעה חודשים שבהם נמל התעופה היה סגור. כעבור יומיים נחתו שני מטוסים סעודים נוספים שנשאו ציוד שנדרש לחידוש הפעילות של הנמל.<ref></ref>

ב-26 בנובמבר 2015, נפתח נמל התעופה נפתח מחדש לתעופה אזרחית לאחר שהיה סגור במשך עשרה חודשים, המטוס האזרחי הראשון שנחת היה של חברת התעופה התימנית ימנייה שהגיעה מנמל התעופה הבינלאומי עמאן-המלכה עאליה שבירדן.<ref></ref> במהלך שלושת החודשים הבאים הטיסות לנמל התעופה הושבתו, אך בסוף פברואר 2016 דווח כי נמל התעופה נפתח מחדש לשירות מסחרי רגיל לאחר מספר שבועות של עבודות תחזוקה.<ref></ref>

השירות בנמל הושבת שוב ב-21 בפברואר 2016 למשך מספר חודשים וחודש שוב ב-14 בנובמבר 2017.<ref></ref><ref></ref> השבתה נוספת של השירות התרחשה בשלהי ינואר 2018 וחודשה לאחר מספר ימים.<ref></ref>

== שימוש צבאי ==
נמל התעופה משמש גם כבסיס של חיל האוויר התימני. בבסיס מוצבת טייסת 128 המפעילה מסוקי תובלה ותקיפה (Ka27 / 28, Mi-8, Mi-14, Mi-17, Mi-24, Mi-171Sh).

== חברות תעופה ויעדים ==
{| class="wikitable"
|+
!חברת תעופה
!יעדים
|-
|אייר ג'יבוטי
|ג'יבוטי
|-
|פליקס איירוויס
|ג'יבוטי, ח'רטום
|-
|ימנייה
|עמאן, ח'רטום, קהיר, ג'דה, מומבאי, ריאד, ביירות
|}

== תאונות ואירועים ==
* ב־10 באפריל 1969 נחת בנמל מטוס של אתיופיאן איירליינס לאחר שנחטף על ידי אנשי החזית לשחרור אריתריאה. חוטף אחד נורה על ידי מרשל אוויר לפני שנעצר על ידי משטרת תימן.
* ב-22 בפברואר 1972 נחתה בנמל טיסת לופטהנזה 649 לאחר שנחטפה על ידי אנשי החזית העממית לשחרור פלסטין בני הערובה שוחררו יום למחרת לאחר שממשלת מערב גרמניה שילמה כופר של 5 מיליון דולר.<ref name="bbc"></ref>
* ב-19 במרץ 1972 התרסקה טיסה 763 של חברת התעופה איג'יפטאייר בזמן שהייתה בשלבי גישה לנמל התעופה. כל 30 הנוסעים ואנשי הצוות שהיו על סיפונה נהרגו.
* ב-16 באוקטובר 1977 נחטפה טיסה 181 של לופטהנזה. החוטפים הנחיתו את המטוס בנמל התעופה עדן לצורך תדלוק על אף ניסיון למנוע את הנחיתה על ידי אנשי נמל התעופה. קברניט הטיסה נרצח בעדן על ידי החוטפים.
* ב-1 במרץ 1977, מטוס של חברת חברת התעופה התימנית אלימדה התרסק לים סוף זמן קצר לאחר ההמראה. כל 19 האנשים שהיו על סיפון המטוס נספו.<ref name="ASN010377"></ref>
* ב-1 באפריל 1992 נחטפה טיסה 637 של אתיופיאן איירליינס ונחתה בנמל. החוטף, מבקש מקלט אתיופי, שחרר את הנוסעים.<ref></ref>
* ב-19 במרץ 2015 פונו יותר ממאה איש מכלי טיס תימני שתוכנן לטוס לקהיר, כאשר פרץ קרב על שדה התעופה בין גורמים יריבים בצבא תימן, מה שאילץ סגירה זמנית של הנמל.<ref></ref> מטוס בואינג 747 ששימש כמטוס נשיאותי נפגע מהירי במהלך הלחימה.<ref></ref>
* ב-30 בדצמבר 2020 נחת בנמל מטוס בטיסה מסעודיה שנשא את חברי ממשלת תימן. במהלך נחיתת המטוס התפוצצו מספר פצצות בשדה התעופה וחמושים פתחו באש. 25 בני אדם נהרגו ו-110 אחרים נפצעו.<ref></ref> ראש הממשלה מעין עבד אל-מאלכ סעיד, שגריר סעודיה בתימן ושאר חברי הממשלה, שהיו על המטוס, הועברו למקום מבטחים.<ref></ref> המורדים החות'ים הואשמו במתקפה, אך הקבוצה הכחישה את מעורבותה באירוע.<ref></ref>

==קישורים חיצוניים==

== הערות שוליים ==

עדן
קטגוריה:עדן
קטגוריה:תימן: תחבורה